**Ministru kabineta rīkojuma „Par 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” plānoto finansējuma apjomu un iznākuma rādītājiem otrajai projektu iesniegumu atlases kārtai” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Informatīvais ziņojums „Par pilsētvides un policentriskās attīstības investīciju ieviešanas principiem Eiropas Savienības fondos 2014.-2020.gadam” (izskatīts Ministru kabineta 2014.gada 23.septembra sēdē, turpmāk – Pilsētvides informatīvais ziņojums).Pilsētvides informatīvajā ziņojumā noteiktā 3.3.1. specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” (turpmāk - 3.3.1. SAM) un 5.6.2. specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk – 5.6.2. SAM) ieviešanas shēma reģionālas nozīmes attīstības centru pašvaldībās paredz, ka Ministru kabinets pieņem lēmumu par finanšu apjomu un rezultātiem reģionālas nozīmes attīstības centriem 3.3.1. SAM un 5.6.2. SAM ietvaros, balstoties uz Vides aizsardzības un reģionālās attīstības ministrijas (turpmāk – VARAM) organizētās priekšatlases rezultātiem un Reģionālās attīstības koordinācijas padomes lēmumu par finanšu apjomu un rezultātiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.-2020.gada periodā reģionālas nozīmes attīstības centru pašvaldībām ir pieejams Eiropas Savienības fondu finansējums uzņēmējdarbības atbalsta infrastruktūras attīstīšanai 3.3.1. SAM un 5.6.2. SAM ietvaros.Saskaņā ar Pilsētvides informatīvajā ziņojumā noteikto šo SAM ieviešana reģionālas nozīmes attīstības centros notiek, īstenojot šādus soļus:1. pašvaldība izstrādā/pēc nepieciešamības aktualizē un apstiprina pašvaldības attīstības programmu vai tās daļu, nodrošinot, ka attīstības programmā vai tās daļās (t.sk. pielikumos)[[1]](#footnote-1) iekļauta Pilsētvides informatīvajā ziņojumā prasītā informācija (par 3.3.1. SAM un 5.6.2. SAM investīciju plānā tiek atspoguļotas projektu idejas līdz 2020.gadam), un iesniedz attīstības programmu VARAM;
2. VARAM sadarbībā ar nozaru ministrijām un plānošanas reģioniem sniedz atzinumu pašvaldībām par iesniegtajām attīstības programmām;
3. Reģionālās attīstības koordinācijas padome pieņem lēmumu par finanšu apjomu un rezultātiem;
4. Ministru kabinets pieņem lēmumu par finanšu apjomu un rezultātiem reģionālas nozīmes attīstības centriem 3.3.1. SAM un 5.6.2. SAM ietvaros, balstoties uz VARAM organizētās priekšatlases rezultātiem un Reģionālās attīstības koordinācijas padomes lēmumu;
5. Pēc Ministru kabineta noteikumu par SAM ieviešanu apstiprināšanas Ministru kabinetā un ierobežotas projektu iesniegumu atlases nolikuma apstiprināšanas, Centrālā finanšu un līgumu aģentūra uzaicina pašvaldības sagatavot un iesniegt projektu iesniegumus;
6. Vienošanos par darbību īstenošanu noslēgšana starp Centrālo finanšu un līgumu aģentūru un finansējuma saņēmēju par projekta īstenošanu, ievērojot, ka reģionālas nozīmes attīstības centriem līdz 2018. gada 31. decembrim 3.3.1. SAM ietvaros plāno ne vairāk kā 10 246 075 *euro* no Eiropas Reģionālās attīstības fonda finansējuma[[2]](#footnote-2) un 5.6.2. SAM ietvaros plāno ne vairāk kā 86 518 652 *euro* no Eiropas Reģionālās attīstības fonda finansējuma[[3]](#footnote-3).

Ja 3.3.1.SAM un 5.6.2. SAM otrās atlases kārtas ietvaros visas pašvaldības savstarpēji vienojas par pašvaldību projektiem, par kuru īstenošanu sadarbības iestāde slēgs vienošanās, nepiemērojot par 6,1% samazinātu ERAF likmi, biedrībai “Reģionālās attīstības centru apvienība” pieņemot attiecīgu lēmumu, sadarbības iestāde slēdz vienošanās par 3.3.1.SAM un 5.6.2. SAM otrās atlases kārtas projektu īstenošanu, nepiemērojot par 6,1% samazinātu ERAF finansējuma likmi, līdz brīdim, kad 3.3.1.SAM otrajā atlases kārtā tiek sasniegts līdz 2018.gada 31.decembrim pieejamais ERAF finansējuma apjoms – 10 246 075 euro, savukārt 5.6.2. SAM otrajā atlases kārtā tiek sasniegts līdz 2018.gada 31.decembrim pieejamais ERAF finansējuma apjoms – 86 518 652 euro. Šādā gadījumā biedrība “Reģionālās attīstības centru apvienība” attiecīgo lēmumu iesniedz Reģionālās attīstības koordinācijas padomes sekretariātam, kas par to informē Finanšu ministriju un sadarbības iestādi.Attiecīgi šis rīkojuma projekts nodrošina iepriekšminētā 4.soļa īstenošanu.Saskaņā ar Ministru kabineta 2015. gada 27.oktobra noteikumu Nr. 614 „Reģionālās attīstības atbalsta pasākumu īstenošanas, novērtēšanas un finansēšanas kārtība” (turpmāk – noteikumi Nr.614) 5.punktu Reģionālās attīstības koordinācijas padome:1. izskata un saskaņo nacionālas un reģionālas nozīmes attīstības centru pašvaldību iesniegtos attīstības programmu investīciju plānus (turpmāk – investīciju plāns), izvērtējot to atbilstību pašvaldību attīstības programmām un nodrošinot to atbilstību integrētas pieejas principiem, kā arī izskata projektu ideju konceptus, ko iesniegušas pašvaldības, kurās neietilpst reģionālas nozīmes attīstības centri (89 novadu pašvaldības);
2. izskata un saskaņo pašvaldību iesniegtās projektu idejas, nodrošinot to atbilstību normatīvajiem aktiem par Eiropas Savienības fondu 2014.–2020.gada darbības programmas „Izaugsme un nodarbinātība” specifisko atbalsta mērķu atbalsta piešķiršanu, administrēšanu un uzraudzību, kā arī Eiropas Savienības struktūrfondu un Kohēzijas fonda plānošanas perioda 2014.–2020. gadam plānošanas dokumentiem un pašvaldību attīstības programmām;
3. izvērtē plānotos un veiktos visu veidu ieguldījumus teritorijās, radot priekšnosacījumus visu pašvaldību attīstībai nozīmīgu investīciju projektu koordinētai īstenošanai un teritoriju līdzsvarotai attīstībai, tai skaitā novēršot finanšu avotu pārklāšanās risku.

Atbilstoši noteikumu Nr.614 6.punktam Reģionālās attīstības koordinācijas padome atbilstoši plānošanas reģionu un VARAM un nozaru ministriju atzinumiem pieņem lēmumu par reģionālas nozīmes attīstības centru investīciju plānu prioritāro projektu ideju plānoto Eiropas Reģionālās attīstības fonda finansējuma un sasniedzamo iznākuma rādītāju apjomu pašvaldībai 3.3.1. SAM un 5.6.2. SAM ietvaros, izvērtējot investīciju plānā iekļauto projektu ideju atbilstību specifiskā atbalsta mērķa attiecīgajiem mērķiem, atbalstāmajām darbībām, attiecināmajām izmaksām un sasniedzamajiem rezultātiem.Saskaņā ar noteikumu Nr. 614 12.6. apakšpunktu Reģionālās attīstības koordinācijas padomes sekretariāts apkopo padomes lēmumus par plānoto Eiropas Reģionālās attīstības fonda finansējuma apjomu un sasniedzamajiem iznākuma rādītājiem reģionālas nozīmes attīstības centriem 3.3.1. SAM un 5.6.2. SAM ietvaros. Izpildot noteikumu Nr. 614 22.punktu, VARAM pēc noteikumu Nr. 614 12.6.apakšpunktā minēto lēmumu apkopošanas ir sagatavojusi šo Ministru kabineta rīkojuma projektu iesniegšanai Ministru kabinetā.Rīkojuma projekts nosaka katram reģionālas nozīmes attīstības centram 3.3.1. SAM un 5.6.2. SAM plānoto finansējuma apjomu pašvaldību attīstības programmu investīciju plānu īstenošanai un sasniedzamos iznākuma rādītājus (rīkojuma projekta pielikums).Lai novērstu riskus, gadījumā, ja projekta iesniedzējs, iesniedzot projekta iesniegumu, nenodrošinās rīkojuma projekta pielikumā norādītās sasniedzamās iznākumu rādītāju vērtības, VARAM atbilstoši Reģionālās attīstības koordinācijas sēdes lēmumam precizētās attīstības programmas un projektu aprakstus ievietos Reģionālās attīstības koordinācijas padomes serverī, ko attiecīgi sadarbības iestāde varēs izmantot projektu iesniegumu vērtēšanā.Rīkojuma projekta pielikumā norādītais 3.3.1. SAM un 5.6.2. SAM plānotais finansējuma apjoms un iznākuma rādītāji katram reģionālas nozīmes attīstības centram noteikti, balstoties uz pašvaldību attīstības programmām, to investīciju plānos norādītajām indikatīvajām projektu idejām un projektu ietvaros plānotajiem sasniedzamajiem rezultātiem.Reģionālas nozīmes attīstības centru pašvaldībām kopējais pieejamais Eiropas Reģionālās attīstības fonda finansējuma apjoms 3.3.1. SAM ietvaros ir 10 911 633 *euro*, 5.6.2. SAM ietvaros – 92 138 673 *euro*.Saskaņā ar Koalīcijas partneru darba grupas par Eiropas Savienības struktūrfondu un Kohēzijas fonda jautājumiem 2015.gada 17.septembra sēdē pieņemto lēmumu jautājums par iespējamām virssaistībām reģionālās nozīmes attīstības centru pašvaldību projektiem skatāms pēc 2018.gada vidusposma izvērtējuma (sēdes protokola 2.3.5.apakšpunkts). |
| 3. | Projekta izstrādē iesaistītās institūcijas | VARAM, biedrība „Reģionālo attīstības centru apvienība” |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta rīkojuma projekts attiecas uz Latvijas Republikas pašvaldībām un valsts institūcijām. Sekundārās mērķa grupas ir pašvaldību iedzīvotāji un komersanti. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta rīkojuma projektam būs pozitīva ietekme uz tautsaimniecību, jo, izmantojot piešķirto finansējumu, tiks sakārtota pašvaldību infrastruktūra atbilstoši pašvaldību attīstības programmās noteiktajām prioritātēm ekonomisko aktivitāšu veicināšanai. Šie ieguldījumi radīs priekšnoteikumus ekonomiskās aktivitātes paaugstināšanai un jaunu darbavietu radīšanai reģionos.Administratīvais slogs nemainās – sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 3.3.1.SAM un 5.6.2.SAM indikatīvais finansējuma sadalījums pa gadiem ir iekļauts MK noteikumu Nr.593 un MK noteikumu Nr.645 sākotnējās ietekmes novērtējuma ziņojumā (anotācijā). |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta rīkojuma projekts sagatavots, balstoties uz Reģionālās attīstības koordinācijas padomes lēmumu.  |
| 2. | Sabiedrības līdzdalība projekta izstrādē | Sk. VI sadaļas 1.punktu. |
| 3. | Sabiedrības līdzdalības rezultāti | Reģionālās attīstības koordinācijas padomes 2016.gada 23.marta sēdē attiecībā uz reģionālas nozīmes attīstības centru pašvaldībām tika izskatīti šādi jautājumi:1. par reģionālas nozīmes attīstības centru pašvaldību attīstības programmu investīciju plānu saskaņošanu 3.3.1. SAM un 5.6.2. SAM īstenošanai;
2. par Ministru kabineta rīkojuma projektu “Par 3.3.1.specifiskā atbalsta mērķa „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2.specifiskā atbalsta mērķa „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” finansējuma apjomu un iznākuma rādītājiem reģionālas nozīmes attīstības centriem”.

Atbilstoši noteikumu Nr. 614 21.1. un 21.2. punktā noteiktajam lēmumu pieņemšanā par 3.3.1. SAM un 5.6.2. SAM piedalās: Vides aizsardzības un reģionālās attīstības ministrijas, Finanšu ministrijas, Latvijas Pašvaldību savienības, Latvijas Lielo pilsētu asociācijas, Reģionālo attīstības centru apvienības, Novadu apvienības, katra plānošanas reģiona, Ekonomikas ministrijas, Pārresoru koordinācijas centra, Latvijas Darba devēju konfederācijas un Latvijas Tirdzniecības un rūpniecības kameras pārstāvis.Attiecīgi Reģionālās attīstības koordinācijas padomes 2016.gada 23.marta sēdē vienbalsīgi tika pieņemts lēmums:1. Saskaņot reģionālas nozīmes attīstības centru pašvaldību attīstības programmu investīciju plānus daļā par 3.3.1.SAM „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2.SAM „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ar nosacījumu, ka pašvaldības precizēs attīstības programmu investīciju plānus atbilstoši Reģionālās attīstības koordinācijas padomes precizējumiem un līdz š.g. 25.aprīlim iesniegs Reģionālās attīstības koordinācijas padomes sekretariātam.
2. Saskaņot reģionālas nozīmes attīstības centru pašvaldību projekta idejas 3.3.1.SAM „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2.SAM „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ietvaros tālākai virzībai iesniegšanai Centrālajā finanšu un līgumu aģentūrā ar nosacījumiem, ka to aprakstus pašvaldības līdz š.g. 25.aprīlim precizēs atbilstoši Reģionālās attīstības koordinācijas padomes precizējumiem un iesniegs Reģionālās attīstības koordinācijas padomes sekretariātam.
3. Reģionālās attīstības koordinācijas padomes sekretariātam turpmāk ziņot par precizējumu veikšanu, t.sk. precizētos attīstības programmu investīciju plānus un projektu ideju aprakstus ievietojot Reģionālās attīstības koordinācijas padomes serverī.
4. Saskaņot finansējuma apjoma un iznākuma rādītāju sadalījumu reģionālas nozīmes attīstības centriem 3.3.1.SAM „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām” un 5.6.2.SAM „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ietvaros.
5. Balstoties uz saskaņoto finansējuma apjoma un iznākuma rādītāju sadalījumu reģionālas nozīmes attīstības centriem, Vides aizsardzības un reģionālās attīstības ministrijai iesniegt Ministru kabinetā noteiktajā kārtībā Ministru kabineta rīkojuma projektu par finansējuma apjomu un iznākuma rādītājiem reģionālas nozīmes attīstības centriem.
6. Ievērojot snieguma ietvarā noteikto 6,1% Eiropas Reģionālās attīstības fonda (turpmāk – ERAF) finansējuma rezervi, līdz brīdim, kad saņemts pozitīvs Eiropas Komisijas lēmums par snieguma ietvara izpildi, sadarbības iestāde slēdz vienošanās par
	1. 3.3.1. SAM otrās atlases kārtas projektu īstenošanu ne vairāk kā par 10 246 075 euro no ERAF finansējuma, nodrošinot, ka 6,1% ERAF finansējuma rezerve tiek piemērota pret katrai pašvaldībai paredzētā kopējā ERAF finansējuma apmēru;
	2. 5.6.2. SAM otrās atlases kārtas projektu īstenošanu ne vairāk kā par 86 518 652 euro no ERAF finansējuma, nodrošinot, ka 6,1% ERAF finansējuma rezerve tiek piemērota pret katrai pašvaldībai paredzētā kopējā ERAF finansējuma apmēru.
7. Ja visas 21 reģionālas nozīmes centru pašvaldības par to savstarpēji vienojas, biedrībai “Reģionālās attīstības centru apvienība” pieņemot attiecīgu lēmumu, sadarbības iestāde slēdz vienošanās par 3.3.1. SAM un 5.6.2. SAM otrās atlases kārtas projektu īstenošanu, nepiemērojot par 6,1% samazinātu ERAF finansējuma likmi, līdz brīdim, kad
8. 3.3.1. SAM otrajā atlases kārtā līdz 2018.gada 31.decembrim netiek pārsniegts pieejamais ERAF finansējums – 10 246 075 euro;
9. 5.6.2. SAM otrajā atlases kārtā līdz 2018.gada 31.decembrim netiek pārsniegts pieejamais ERAF finansējums – 86 518 652 euro.

Šādā gadījumā biedrība “Reģionālās attīstības centru apvienība” attiecīgo lēmumu iesniedz Reģionālās attīstības koordinācijas padomes sekretariātam, kas par to informē sadarbības iestādi.1. Ja projekta īstenošana turpināsies pēc 2018.gada 31.decembra, vienošanās par projekta īstenošanu var paredzēt, ka pašvaldība 6,1% ERAF finansējuma rezervi sedz no pašvaldības budžeta līdzekļiem, bet pēc 2018.gada 31.decembra, ja ir saņemts pozitīvs Eiropas Komisijas lēmums par snieguma ietvara izpildi, to aizstāj ar ERAF finansējumu, nepalielinot projekta kopējās attiecināmās izmaksas. Finansējuma avotu maiņa projektā ir iespējama tikai tad, ja projekta īstenošana nav pabeigta[[4]](#footnote-4).
 |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta rīkojuma izpildi nodrošinās VARAM, Reģionālās attīstības koordinācijas padome un CFLA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV un V sadaļa – projekts šo jomu neskar.

Vides aizsardzības un

reģionālās attīstības ministrs K. Gerhards

Vizē:

Valsts sekretārs R. Muciņš

10.05.2016. 15:58

2 407

J.Butņicka, 66016727

jevgenija.butnicka@varam.gov.lv

1. Pašvaldības atkarībā no situācijas var veikt pašvaldības attīstības programmas izstrādi vai tās aktualizāciju vai aktualizēt tikai attīstības programmas atsevišķās daļas – rīcību un investīciju plānus. [↑](#footnote-ref-1)
2. Saskaņā ar Ministru kabineta 2015. gada 13. oktobra noteikumu Nr.593 “Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi” 15.punktā noteikto; [↑](#footnote-ref-2)
3. Saskaņā ar Ministru kabineta 2015. gada 10. novembra noteikumu Nr.645 “Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi” 15.punktā noteikto; [↑](#footnote-ref-3)
4. Projektu uzskata par pabeigtu, ja projekta ietvaros visi atbalstītie infrastruktūras objekti ir fiziski pabeigti, piemēram, nodoti ekspluatācijā [↑](#footnote-ref-4)